Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 259/14/5508	Ružomberok, 17.3.2015
EEČ : 2-42-33-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona a výtržníctvo podľa § 364 odsek 1 písmeno a) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 3 050,00 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: Občianske združenie Za potôčky, so sídlom Na Majeri 543/1, Liptovské Sliače, IČO: 37976133 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminál.polície OR PZ Ružomberok pod spisovou značkou ORP-272/VYS-RK-2014.
na tom skutkovom základe, že dňa 09.08.2014 v čase okolo 22.15 h na letnej terase pohostinstva Fajka v obci XXXXX 106 po predchádzajúcej slovnej výmene fyzicky napadol XXXXX, nar. XXXXX, trvale bytom XXXXX, takým spôsobom, že v snahe vyslobodiť sa z jeho zovretia, ho jedenkrát udrel sklenenou fľašou od piva do oblasti zápästia pravej ruky a pri následnom spätnom pohybe tela poškodeného ho zasiahol rozbitou fľašou do oblasti krku, čím mu spôsobil bodnú ranu krku vpravo veľkosti 5 cm a poškodenie jugulárnej žily vpravo s potrebou operačného zákroku a dobou liečby v trvaní 3 týždne,

Odôvodnenie: 
	Vyšetrovateľ Odboru kriminálnej polície Okresného riaditeľstva PZ Ružomberok uznesením ČVS: ORP-272/VYS-RK-2014 zo dňa 10.08.2014 podľa § 206 ods. 1 Trestného poriadku vzniesol obvinenie XXXXX za prečin ublíženie na zdraví podľa § 156 ods. 1, 3 písm. c) Trestného zákona spáchaný v jednočinnom súbehu s prečinom výtržníctvo podľa § 364 ods. 1 písm. a) Trestného zákona za skutok uvedený vo výrokovej časti tohto uznesenia. V priebehu skráteného vyšetrovania bol skutok prekvalifikovaný na prečin ublíženie na zdraví podľa § 156 ods. 1 Trestného zákona spáchaný v jednočinnom súbehu s prečinom výtržníctvo podľa § 364 ods. 1 písm. a) Trestného zákona.

Preskúmaním k veci sa vzťahujúceho vyšetrovacieho spisu som zistila, že skutok, pre ktorý je vedené trestné stíhanie je preukázaný  priznaním obvineného XXXXX, výpoveďami svedkov XXXXX, XXXXX, XXXXX, XXXXX, XXXXX, XXXXX, Evy Debowskej, XXXXX, XXXXX, XXXXX, XXXXX, XXXXX, výsledkami znaleckého skúmania z odboru zdravotníctvo a taktiež zápisnicou o ohliadke miesta činu s fotodokumentáciou. 
	
Vyšetrovací spis s návrhom vyšetrovateľa na schválenie zmieru bol tunajšou prokuratúrou odstúpený probačnému a mediačnému úradníkovi Okresného súdu Ružomberok  za účelom vykonania mediácie, ktorá bola úspešne ukončená dňa 25.02.2015. 

Obvinený s poškodeným  uzatvorili ešte počas skráteného vyšetrovania dňa 26.11.2014 dohodu o zmieri a náhrade škody, v rámci ktorej  obvinený XXXXX vyhlásil, že spáchal skutok, za ktorý je stíhaný a toto vyhlásenie zopakoval aj dňa 25.02.2015 pred probačným a mediačným úradníkom s tým, že ho vykonal slobodne, vážne a určito. Poškodený XXXXX požadoval náhradu škody vo výške 3.050 eur, pričom obvinený uvedenú sumu poškodenému uhradil dňa 26.11.2014. Poškodený súčasne vyhlásil, že súhlasí so zmierom a že nemá a ani v budúcnosti nebude mať v súvislosti s prečinom, ktorého sa dopustil obvinený, žiadne ďalšie nároky na odškodnenie. V trestnom konaní si z titulu nákladov poskytnutej zdravotnej starostlivosti poškodenému XXXXX uplatnila nárok na náhradu škody Všeobecná zdravotná poisťovňa, a.s. vo výške 988,71 eur, ktorý obvinený v plnej výške uhradil dňa 23.02.2015.

Zároveň obvinený zložil do pokladne Okresnej prokuratúry Ružomberok  peňažnú sumu na všeobecne prospešné účely vo výške 50 eur. V zmysle uzatvoreného zmieru bol určený adresát peňažnej sumy Občianske združenie Za potôčky so sídlom Na Majeri 543/1, Liptovské Sliače, IČO: 37976133, číslo účtu: SK5809000000000333229073, Slovenská sporiteľňa, a.s. s  tým, že z uvedenej sumy bude 25 eur poukázaných na peňažnú pomoc obetiam trestnej činnosti. 

Podľa § 220 ods. 1 písm. a), b), c)  Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného  rozhodnúť o schválení zmieru a zastaviť trestné stíhanie, ak obvinený 
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne  a určito, 
b/ nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 
 
	Za prečin  ublíženie na zdraví podľa § 156 ods. 1 Trestného zákona možno uložiť trest odňatia slobody  na 6 mesiacov až 2 roky. Pri trestnom čine  výtržníctvo podľa § 364 ods. 1 písm. a) Trestného zákona hrozí zákonodarca trestom odňatia slobody až na 3 roky.

Pri hodnotení osoby XXXXX bolo zistené, že je študentom vysokej školy. Z miesta bydliska neboli k jeho osobe zistené negatívne skutočnosti. Podľa odpisu z registra trestov nebol doposiaľ súdne trestaný. V roku 2014 bol celkovo päťkrát postihnutý blokovou pokutou za spáchanie priestupku proti bezpečnosti a plynulosti cestnej premávky podľa § 22 ods. 1 písm. l) zákona č. 372/1990 Zb o priestupkoch a za porušenie pravidiel  cestnej premávky v zmysle zákona č. 8/2009 Z. z. o cestnej premávke. 
	
Vzhľadom na povahu a závažnosť  spáchaného  činu, všetky okolnosti prípadu  a s prihliadnutím na osobu obvineného som dospela k záveru, že takýto spôsob rozhodnutia v trestnej veci vo vzťahu k obvinenému je dostačujúci a preto som zmier uzatvorený medzi obvineným a poškodeným schválila a trestné stíhanie obvineného XXXXX zastavila podľa § 220 ods. 1 Trestného poriadku.  

Poučenie: 
Proti tomuto uzneseniu sťažnosť nie je prípustná (§ 215 ods. 6 Trestného poriadku).

JUDr. Elena Makovická
prokurátorka